Jozef Krištof

Mons. ThLic. Jozef Krištof (* 2. august 1966KENDROVÁ, Eva. 2016. História rímskokatolickej farnosti Podhorany: bakalárska práca. Prešov, 46 s. Gréckokatolická teologická fakultra Prešovskej univerzity v Prešove. Vedúci práce Katarína Kurilcová. Dostupné online , Prešov) je slovenský kňaz pochádzajúci z obce Šarišská Trstená, ktorý pôsobí v službách Svätej stolice na Vatikánskom štátnom sekretariáte.Svätý Otec pozdravil slovenskú púť Ordinariátu ozbrojených síl, www.vaticannews.va - Vatican news, 11.09.2019

 Životopis 
Jozef Krištof sa narodil v Prešove. Svoje štúdium začal na Rímskokatolíckej cyrilometodskej bohosloveckej fakulte Univerzity Komenského v Bratislave, kde študoval Filozofiu a teológiu. Po roku 1989 a páde komunistického režimu štúdium dokončil na Teologickom inštitúte v Spišskom Podhradí – Spišskej Kapitule. Kňazská vysviacka prebehla v roku 1992 v košickej Katedrále sv. Alžbety. V nasledujúcich rokoch pôsobil vo viacerých farnostiach Košickej arcidiecézy - ako kaplán vo farnosti Kráľovnej pokoja v Košiciach – Juhu (1992 – 1994) a ako administrátor farností Obišovce a Veľká Lodina (1994). Na jednej z popredných pápežských univerzít v Ríme (Papežská Gregorova univerzita) v období 1995 - 1998 absolvoval svoje postgraduálne štúdium cirkevných dejín. Po ukončení štúdia krátko pôsobil na Slovensku vo farnosti v Hýľove a Vyšnom Klatove. Taktiež vyučoval cirkevné dejiny na Teologickom inštitúte v Košiciach. Od roku do roku 2002 pôsobil opäť v Ríme na Pápežskom slovenskom ústave a Kolégiu sv. Cyrila a Metoda. V decembri 2002 za pontifikátu pápeža Jána Pavla II. bol prijatý do služieb Štátneho sekretariátu vo Vatikáne, kde pôsobí na prvej sekcii – pre všeobecné záležitosti. O sedem rokov neskôr 22. decembra 2009 ho Svätý otec Benedikt XVI. menoval za pápežského kaplána (Mons.).Nový pápežský kaplán – slovenský kňaz Jozef Krištof, www.archivioradiovaticana.va - Vatikánsky rozhlas, 22.01.2010

 Referencie 

Kategória:Slovenskí kňazi
Kategória:Osobnosti zo Šarišskej Trstenej
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Absolventi Pápežskej univerzity Gregoriany